Rørøy gravplass

Rørøy gravplass eller Rørøy kirkegård (også Rørøya brukes) er en gravlund i Hitra kommune i Trøndelag. Den er ikke langt fra sjøen på sørøstsiden av Rørøya, i Kvenværet nordvest for Fast-Hitra. Kirkegården ble anlagt rundt år 1800, og ble brukt for hele Kvenvær sogn til 1896, da ny kirkegård ble anlagt på Straumøya. Kirkegården på Rørøya ble utvidet et par ganger før den gamle delen ble tatt i bruk igjen i 1935.

Kirkestedet for Kvenvær var på Hakkebuøya helt til det ble flyttet til Fast-Hitra i 1909. Gravlunden på Rørøya er fortsatt i bruk og vedlikeholdes av folk med tilknytning til stedet.

Referanser

Eksterne lenker
 Kart over Rørøy gravplass (Allslekt.org)
 Registrerte graver på Rørøy gravplass (hitterslekt.no)
 Gravsøk i Hitra kommune
 Hitra kirkelige fellesråd: Vedtekter for gravplassene i Hitra kommune

Gravlunder i Trøndelag
Byggverk i Hitra